Document ID: 32004R0905

KOMISSION ASETUS (EY) N:o 905/2004,
annettu 29 päivänä huhtikuuta 2004,
yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 annetun neuvoston asetuksen (EY) N:o 2501/2001 liitteiden muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 annetun neuvoston asetuksen (EY) N:o 2501/2001 (1) ja erityisesti sen 35 artiklan,
sekä katsoo seuraavaa:
(1)
Asetuksen (EY) N:o 2501/2001 35 artiklassa säädetään menettelystä, jota noudattaen asetuksen liitteet ajantasaistetaan, jotta ne vastaavat yhdistettyyn nimikkeistöön tehtyjä muutoksia.
(2)
Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 11 päivänä syyskuuta 2003 annetussa komission asetuksessa (EY) N:o 1789/2003 (2)on tietoja, jotka vaikuttavat asetuksen (EY) N:o 2501/2001 liitteissä III ja IV oleviin luetteloihin. Tämä asetus tuli voimaan 1 päivänä tammikuuta 2004.
(3)
Tämän vuoksi asetuksen (EY) N:o 2501/2001 liitteissä III ja IV olevat luettelot olisi muutettava vastaavasti 1 päivästä tammikuuta 2004 alkaen.
(4)
Tässä asetuksessa säädetyt toimenpiteet ovat yleisten tullietuuksien komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 2501/2001 liitteet III ja IV tämän asetuksen liitteen mukaisesti.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä huhtikuuta 2004.

Labels: 3
5